Առաջինը Արմեն Սարգսյանին ՀՀ նախագահի թեկնածու առաջարկելուն զուգահեռ տարածված անհեթեթությունն էր, թե Արմեն Սարգսյանը 2013-ի սեպտեմբերից մշտապես բնակվում է Հայաստանի Հանրապետությունում, քանի որ ՀՀ դեսպանատան տարածքը Լոնդոնում ՀՀ տարածք է: Նախ` դեսպանատանն աշխատել՝ չի նշանակում այնտեղ ապրել: Հազիվ թե Արմեն Սարգսյանը Լոնդոնի Չելսի թաղամասում գտնվող իր առանձնատունը թողած, դեսպանատան միջանցքում կամ ձեղնահարկում ննջասենյակ էր կահավորել ու դեսպանատանն էր ապրում՝ հանուն 2017-ին նախագահ առաջադրվելիս մշտակեցության ցենզ ապահովելու: